stanford-oval/wikipedia huggingface dataset:
Dolores del Río

| Dolores del Río |
| --- | --- |
 Dolores del Río vuonna 1935.
Henkilötiedot
Koko nimi:  Lolita Dolores Martínez Asunsolo López Negrette
Syntynyt: 3. elokuuta 1904 Durango, Meksiko
Kuollut: 11. huhtikuuta 1983 (78 vuotta) Newport Beach, Kalifornia, Yhdysvallat
Ammatti:  näyttelijä
Puoliso:  Jaime Martinez del Río Cedric Gibbons Lewis A. Riley
Näyttelijä
 Nimikirjoitus
Aiheesta muualla
IMDb 
Elonet
Dolores del Río (oik. Lolita Dolores Martínez Asunsolo López Negrette, 3. elokuuta 1904 Durango, Meksiko – 11. huhtikuuta 1983 Newport Beach, Kalifornia, Yhdysvallat) oli meksikolainen näyttelijä. Hän avioitui kuusitoistavuotiaana Jaime Martinez del Ríon kanssa. Avioliitto purkautui myöhemmin, mutta del Río jatkoi senkin jälkeen sukunimen käyttämistä. Del Ríon ensimmäinen elokuva oli vuonna 1925 valmistunut Jos saisitte miljoonan?, jonka jälkeen hän näytteli pääosan useissa suuren tuotannon mykkäelokuvissa. Del Río puhui englantia sujuvasti, joten hän onnistui siirtymään äänielokuviin sujuvasti, vaikkakin hänen meksikolainen aksenttinsa rajoitti roolivalikoimaa. Del Río oli erittäin suosittu kotimaassaan Meksikossa ja vuonna 1943 hän siirtyi näyttelemään meksikolaisissa elokuvissa tuottoisalla sopimuksella, joka takasi hänelle osuuden elokuvien tuotosta. Hollywood-elokuviin hän palasi satunnaisesti, usein ystävänsä ohjaaja John Fordin pyynnöstä. Del Río vetäytyi näyttelemisestä 1978.
Del Río oli naimisissa kolmesti. Ensimmäinen avioliitto oli Jaime Martinez del Ríon kanssa. Toinen puoliso oli Cedric Gibbons. Kolmas avioliitto Lewis A. Rileyn kanssa kesti 23 vuotta aina Del Ríon kuolemaan saakka. Del Río on saanut tähden Hollywood Walk of Famelle.
Valikoitu filmografia

Jos saisitte miljoonan? (Joanna 1925)
Carioca (Flying Down to Rio, 1933)
Matka kauhuun (Journey into Fear, 1943)
María Candelaria (1944)
Elämisen oikeus (The Fugitive, 1947)
Puoliverinen (elokuva) (Flaming Star, 1960)
Cheyenne (Cheyenne Autumn, 1964)
Aiheesta muualla

Kuvia tai muita tiedostoja aiheesta Dolores del Río Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI 2  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Tšekki  Korea  Alankomaat 
Taiteenala:  Discography of American Historical Recordings  MusicBrainz 
Henkilöt:  Deutsche Biographie  DDB  Elonet  Yle 
Muut:  SNAC  IdRef
NRP Delfim (1934)

| NRP Delfim |
| --- | --- |


Aluksen vaiheet
Rakentaja:  Vickers, Barrow
Kölinlasku:  9. maaliskuuta 1933
Laskettu vesille:  5. tammikuuta 1934
Palveluskäyttöön:  1935
Poistui palveluskäytöstä:  1950-luvulla
Tekniset tiedot
Uppouma:  800 t (pinnalla) 1 092 t (sukellus)
Pituus:  69,23 m
Leveys:  6,50 m
Syväys:  3,86 m
Koneteho:  2-akselinen Vickers-dieselmoottori 2 300 bhp 2 × sähkömoottoria 1 000 shp
Nopeus:  16,5 solmua (pinnalla) 9,25 solmua (sukellus)
Miehistöä:  36
Aseistus
Aseistus:  1 × BL 4" -tykki 2 × konekivääriä 6 x 533 mm torpedoputkea
NRP Delfim oli Portugalin laivaston vuonna 1934 vesillelaskettu Delfim-luokan sukellusvene.
Valmistus

Alus tilattiin Vickersiltä Barrow'sta, missä köli laskettiin 9. maaliskuuta 1933. Alus laskettiin vesille 1. toukokuuta 1934 ja otettiin palvelukseen 1935.
Palvelus

Alus poistettiin palveluksesta 1950-luvulla.
Abalessa

| Abalessa أبلسة |
| --- | --- |
 Tin Hinanin haudan pienoismalli Bardon kansallismuseossa.
 Abalessa
 Koordinaatit: 22°53′24″N, 4°50′50″E 
Valtio:  Algeria
Maakunta:  Tamanrasset
Hallinto:  
 – Hallinnon tyyppi:  kunta
Väkiluku (2008):  9 200
Infobox OKVirheellinen NIMI-arvo: 
Abalessa (arab. أبلسة‎) on kunta Algerian Tamanrassetin maakunnassa. Se sijaitsee Oued Amded -vadin varrella 90 kilometriä Tamanrassetista länteen. Kunnassa on 9 200 asukasta (vuonna 2008).
Abalessan keidas on Idlesin ja Tazroukin ohella yksi Ahaggarin tärkeimmistä maanviljelyn keskuksista. Se tuottaa varsinkin taateleita. Abalessa oli keskiajalla tärkeä Agadeziin, Gaoon ja Timbuktuun suuntautuneen karavaanikaupan pysähdyspaikka. Tuaregien hallitseman keitaan väestö koostui etupäässä orjista ja heidän jälkeläisistään. Algerian itsenäistyttyä siitä on kehittynyt kukoistava paikallinen keskus.
Abalessan tärkein nähtävyys on sen lähellä sijaitseva linnake, josta löydettiin vuonna 1925 legendaarisen berberiprinsessa Tin Hinanin luuranko. Esinelöytöjen perusteella hauta on peräisin 100–200-luvulta. Tin Hinania pidetään Kel Ahaggar -tuaregiryhmän esiäitinä.
Agustín Delgado

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Chalá Agustín Javier Delgado
Syntymäaika: 23. joulukuuta 1974 (ikä 49)
Syntymäpaikka: Imbaburan provinssi, Ecuador
Pelipaikka: hyökkääjä
Pituus: 188 senttimetriä
Lempinimi: el Tin
Seurat
| Vuodet | Seura | O | (M) |
| 1991–1993 | ESPOLI | 12 | (6) |
| 1994–1995 | Barcelona SC | 11 | (2) |
| 1995–1996 | El Nacional | 30 | (18) |
| 1997–1998 | Barcelona SC | 34 | (15) |
| 1998 | Cruz Azul | 8 | (2) |
| 1999–2001 | Necaxa | 83 | (35) |
| 2001–2004 | Southampton | 11 | (1) |
| 2004 | Aucas | 13 | (7) |
| 2005 | UNAM | 7 | (1) |
| 2005 | Barcelona SC | 37 | (10) |
| 2006–2009 | LDU Quito | 69 | (24) |
| 2009 | Emelec | 8 | (0) |
| 2010 | Valle de Chota | 7 | (0) |
Maajoukkue
| 1994–2011 |  Ecuador | 72 | (31) |
 Seurajoukkueuran tilastot kattavat vain kansalliset sarjat, päivitetty 11. huhtikuuta 2010.  Maajoukkueuran tilastot päivitetty 7. syyskuuta 2011.
Chalá Agustín Javier Delgado (s. 23. joulukuuta 1974 pieni kylä Chota-joen laaksossa Imbaburan provinssissa) on ecuadorilainen jalkapalloilija. Ecuadorissa Delgado tunnetaan yleisesti myös lempinimellä "el Tin".
Delgado aloitti ammattilaisuransa Barcelona SC:ssä, jossa hän pelasi vuoteen 1996 saakka, jolloin hän siirtyi yhdeksi kaudeksi quitolaiseen Nacionaliin, palaten kuitenkin vanhaan seuraansa vielä kahdeksi kaudeksi. Tämän jälkeen Delgado siirtyi kahdeksi kaudeksi Meksikon liigaan ensin lyhyesti méxicolaisen Cruz Azulin riveihin, ja sen jälkeen saman kaupungin Necaxaan. Vuosina 2001-2004 hän pelasi Englannin Valioliigassa Southamptonin joukkueessa, joskin suurimman osan ajastaan hän vietti sairasvuoteella. Delgado halusi välttämättä pelata loukkaantuneena vuoden 2002 MM-kilpailussa, mikä koitui hänen Southampton-uransa turmioksi. Tästä syystä hän ei pystynyt kunnolla pelaamaan vuosien 2002-2004 välillä.
Euroopan vierailun jälkeen hän palasi vuonna 2004 lyhyesti kotimaahansa Aucas-seuraan ja jatkoi pian takaisin Meksikoon, jossa méxicolaisessa UNAM Pumasissa hän voitti maan mestaruuden. Vuonna 2005 hän palasi Ecuadoriin kasvattajaseuraansa Barcelona SC:hen, jossa häneltä ja aikaisemmin yhdellä kaudella 43 maalia tehneeltä Iván Kaviedesilta odotettiin paljon. Kausi päättyi kuitenkin liigan toiseen sijaan, joka oli suuri pettymys. Vuodesta 2006 eteenpäin ura jatkuukin Quiton Universitaria-seurassa.
Delgado kuului Ecuadorin maajoukkueeseen MM-kilpailuissa 2002 ja 2006, joissa hän pelasi avauskokoonpanossa ensin mainituissa kisoissa kaikissa Ecuadorin kolmessa ottelussa sekä jälkimmäisissä kisoissa kolmessa Ecuadorin neljästä ottelusta ja teki Ecuadorin toisen maalin sekä Puolaa että Costa Ricaa vastaan. Hän pelasi kaikkiaan 72 maaottelua ja oli vuosina 1994–2011 Ecuadorin maajoukkueen kaikkien aikojen paras maalintekijä 31 maalilla.
Aiheesta muualla

Kuvia tai muita tiedostoja aiheesta Agustín Delgado Wikimedia Commonsissa
Ecuadorin joukkue – Jalkapallon MM-kilpailut 2006
1  Villafuerte |
2 Guagua |
3 Hurtado |
4 de la Cruz |
5 Perlaza |
6 Urrutia |
7 Lara |
8 Méndez |
9 Borja |
10 Kaviedes |
11 Delgado |
12 Mora |
13 Ambrossi |
14 Castillo |
15 Ayoví |
16 Valencia |
17 Espinoza |
18 Reasco |
19 Saritama |
20 E. Tenório |
21 C. Tenório |
22 Lanza |
23 Benítez |
Valmentaja Suárez
| --- | --- |
Auktoriteettitunnisteet: Taiteenala :  RKD Artists
Aasian kielet

Aasian kielet käsittävät 2300 kieltä ja useita kielikuntia. Merkittävimpiä kielikuntia Aasiassa ovat afroaasialaiset kielet, uralilaiset kielet, indoeurooppalaiset kielet, turkkilaiset kielet, tunguusikielet, mongolikielet, jukagiiri, jeniseiläiset kielet, tšuktšilais-kamtšatkalaiset kielet, japani, korea, dravidakielet, sinotiibetiläiset kielet (kiinalaiset ja tiibetiläis-burmalaiset kielet), hmong-mien-kielet, tai-kadai-kielet, austroaasialaiset kielet sekä andamaanilaiset kielet.
Aiheesta muualla

Kuvia tai muita tiedostoja aiheesta Aasian kielet Wikimedia Commonsissa
Aarteet – 24 suosituinta sävelmää

| Aarteet – 24 suosituinta sävelmää Jukka Kuoppamäki |
| --- | --- | --- |

Kokoelmalevyn tiedot
 Julkaistu: 1994
 Formaatti: CD
 Tyylilaji: iskelmä
 Levy-yhtiö: EMI
Jukka Kuoppamäen muut julkaisut
| Sininen ja valkoinen 1992 | Aarteet – 24 suosituinta sävelmää 1994 | 20 suosikkia – Sininen ja valkoinen 1996 |
Aarteet – 24 suosituinta sävelmää on Jukka Kuoppamäen vuonna 1994 julkaistu kokoelma-albumi.
Kappaleet

Sininen ja valkoinen
Oi rakkahin
Nuoruuden sävel
Muistot mukaan vien
Kortti tuo – kortti vie
Valtatie
Pieni tyttöni mun
Minä lähdin – sinä jäit
Harmaat miehet
Uinu poikani vain
Marraskuun aamu
Näin sävel soi
Pieni mies
vain elämää
Voi kaikki alkaa uudestaan
Paljon sanomatta jää
Kiskot vievät etelään
Nouseva aurinko
Kultaa tai kunniaa
Ei kauniimpaa
Casanova
Katson veden pintaa
En toisten sua mä katsovan sois
Kyyhkyset
Tapani Aartomaa

Tapani Olavi Aartomaa (7. toukokuuta 1934 Karuna – 27. lokakuuta 2009 Helsinki) oli kansainvälisesti tunnettu suomalainen graafinen suunnittelija ja professori. Hänet palkittiin taideteollisuuden valtionpalkinnolla vuonna 1986 ja nimettiin vuoden graafikoksi vuonna 2001.
Aartomaa toimi graafikkona mainostoimistoissa vuosina 1957–1963, kunnes perusti oman Studio Aartomaan. Oman suunnittelutyönsä ohella Aartomaa toimi pitkään alan opettajana muun muassa MG-koulussa, Lahden muotoiluinstituutissa (1972–1986) ja Pekka Halosen akatemiassa sekä apulaisprofessorina ja professorina Taideteollisessa korkeakoulussa 1986–1999.
Aartomaa suunnitteli Päijät-Hämeen maakuntavaakunan vuonna 1997. Hän suunnitteli myös mainoskuvituksia, julisteita sekä kirjankansia muun muassa Kirjayhtymälle ja kristillisille kustantajille.
Aartomaa on haudattu Hietaniemen hautausmaan Taiteilijainmäelle.
Kirjallisuutta

Kuutti Lavonen, Martin Relander & Merja Salo: Tapani Aartomaa, graafinen suunnittelija. Studio Aartomaa, Lahti 2003.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Saksa  Suomi (KANTO)  Yhdysvallat  Tšekki 
Muut:  Europeana  IdRef
Joël Abati

| 0 | 1 | 2 |
| --- | --- | --- |

Henkilötiedot
Koko nimi: Joël Abati
Syntymäaika: 25. huhtikuuta 1970
Syntymäpaikka: Fort-de-France, Ranska
Pelipaikka: 18
Pituus: 190 cm
Lempinimi: le Révérend
Seura
Seura: Montpellier HB
Seurat
| Vuodet | Seura | O (M) |
| 1990-1991   1991-1992   1992-1995   1995-1997   1997-2007   2007-2008 | Saint-Michel Sports   Levallois SC   USM Gagny   US Créteil Handball   SC Magdeburg   Montpellier HB |  ?   ?   ?   ?   302(1394)   ? |
Maajoukkue
| 1995-2008 |  Ranska | 204(585) |
 Seurajoukkueuran tilastot kattavat vain kansalliset sarjat, päivitetty 14.10.2008.
| Mitalit> Maa:   Ranska.Miesten käsipallo. Olympialaiset  | Mitalit> Maa:   Ranska.Miesten käsipallo. Olympialaiset  | Mitalit> Maa:   Ranska.Miesten käsipallo. Olympialaiset  | Maa:   Ranska> Miesten käsipallo. |
| --- | --- | --- | --- |
|  Kultaa | Peking 2008 | Käsipallo |  |
| MM-kilpailut  | MM-kilpailut  | MM-kilpailut  |  |
|  Kultaa | Ranska 2001 | Käsipallo |  |
|  Pronssia | Portugali 2003 | Käsipallo |  |
|  Pronssia | Tunisia 2005 | Käsipallo |  |
| EM-kilpailut  | EM-kilpailut  | EM-kilpailut  |  |
|  Kultaa | Sveitsi 2006 | Käsipallo |  |
|  Pronssia | Norja 2008 | Käsipallo |  |
Joël Abati (s. 25. huhtikuuta 1970 Fort-de-France) on ranskalainen käsipalloilija ja olympiavoittaja. Hän edustaa ranskalaista Montpellier HB:ta, jota ennen hän on pelannut muun muassa SC Madgburgissa.
Maajoukkueessa Abati on ollut voittamassa kultaa Pekingin olympialaisista. Lisäksi hän oli mukana MM-kisojen kultaa voittaneessa joukkueessa Ranskan kotikisoissa 2001. Abati on ollut voittamassa myös kahta pronssimitalia MM-kisoista sekä yhtä kultaista ja yhtä pronssista EM-kisoista.
Abati on voittanut seuratasolla kolme kertaa Euroopan cupin SC Magdeburgin riveissä. Samassa joukkueessa hän voitti myös Mestarien liigan vuonna 2002.
Käännös suomeksi
Dedicated Follower of Fashion

| ”Dedicated Follower of Fashion” The Kinks |
| --- | --- | --- |

Singlen tiedot
 B-puoli: ”Sittin’ on My Sofa”
 Äänitetty : 7. helmikuuta 1966 Pye Studios, Lontoo
 Julkaistu:  25. helmikuuta 1966    27. huhtikuuta 1966
 Formaatti: 7" single
 Tekijä(t): Ray Davies
 Tuottaja(t): Shel Talmy
 Tyylilaji: pop rock
 Kesto: 02.59
 Levy-yhtiö:  Pye Records    Reprise Records
Listasijoitukset
  Iso-Britannia: 4. (Record Retailer)    Yhdysvallat: 36. (Billboard)
The Kinksin muut singlet
| ”Till the End of the Day” 1965 | ”Dedicated Follower of Fashion” 1966 | ”Sunny Afternoon” 1966 |
Dedicated Follower of Fashion on brittiläisen The Kinks -yhtyeen esittämä musiikkikappale vuodelta 1966. Ray Daviesin kirjoittama laulu nousi Britanniassa listan neljännelle ja Yhdysvalloissa 36:nnelle sijalle. Kappaletta ei julkaistu millään yhtyeen studioalbumilla, mutta se sisältyi Dedicated Kinks -nimiselle EP:lle. Singlen b-puoli oli ”Sittin’ on My Sofa”.
Tyyli ja sanoitus

Kappale edusti Kinksin uutta tyyliä, joka korosti alkuaikojen suoraviivaisuuden sijaan melodiaa. Lisäksi Ray Daviesin sanoitukset alkoivat saada satiirisia ja sarkastisia sävyjä. ”Dedicated Follower of Fashion” sisältää huumoriin kätkettyä ivaa Carnaby Streetin muoti-ihmisiä sekä koko Svengaavaa Lontoota kohtaan. Kappaleen kirjoittaja Ray Davies ei ollut yhtyeen muiden jäsenten tavoin juhlijatyyppi.
Laulu on usein tulkittu kieli poskessa tehdyksi muoti-ilmiöiden irvailuksi, mutta syvällisemmin tutkittuna siitä on löydetty myös tarkkaa ajankuvaa. Kappaleen alussa Davies antaa ymmärtää, että laulussa kerrotaan vain yksittäisestä henkilöstä, vaatemyymälöitä kiertävästä narsistisesta snobista, ”joka pukeutuu tällä viikolla pilkullisiin vaatteisiin ja ensi viikolla raidallisiin”. Lopulta sanoitus kuitenkin paljastaa, että kyseessä ovatkin muotia seuraavat massat:
»They seek him here, They seek him there,
 In Regent Street and Leicester Square.
Everywhere the Carnabetian army marches on,
Each one a dedicated follower of fashion» 
()
”Dedicated Follower of Fashionin” ensimmäiset sanat ovat lainaus Emmuska Orczyn runosta, jossa kerrotaan salanimellä Scarlet Pimpernell esiintyvästä kuvitteellisesta Percy Blakeney -nimisestä brittiaatelisesta Ranskan vallankumouksessa: They seek him here, they seek him there / Those Frenchies seek him everywhere...
Julkaisu ja vastaanotto

Single ”Dedicated Follower of Fashion” b-puolenaan ”Sittin’ on My Sofa” ilmestyi Britanniassa 25. helmikuuta 1966. Yhdysvalloissa se ilmestyi vasta 27. huhtikuuta. Britannian Record Retailer -listalla kappale saavutti neljännen sijan, kun taas Yhdysvaltain Billboard Hot 100 -listalla se ylsi 36:nneksi. Uudessa-Seelannissa ”Dedicated Follower of Fashion” nousi listaykköseksi kolmen viikon ajaksi. Myös Alankomaissa se ylsi listakärkeen.
Julkaisu ja vastaanotto > Listasijoitukset

| Valtio | Lista | Korkein sijoitus | Listaviikot | Nousu listalle | Lähde |
| --- | --- | --- | --- | --- | --- |
|  Alankomaat | Nederlandse Top 40 | 1. | 15 | 19.3.1966 |  |
|  Uusi-Seelanti | New Zealand Listener | 1. |  |  |  |
|  Iso-Britannia | Melody Maker | 2. |  |  |  |
|  Irlanti | IRMA | 3. | 6 | 21.3.1966 |  |
|  Iso-Britannia | Record Retailer | 4. | 11 | 5.3.1966 |  |
|  Iso-Britannia | New Musical Express | 4. |  |  |  |
|  Iso-Britannia | Disc | 4. |  |  |  |
|  Ruotsi | Tio i topp | 5. | 7 | 2.4.1966 |  |
|  Ruotsi | Kvällstoppen | 6. | 7 | 12.4.1966 |  |
|  Kanada | RPM | 11. | 4 | 27.6.1966 |  |
|  Länsi-Saksa | GfK Entertainment | 11. | 9 | 14.5.1966 |  |
|  Belgia |  | 13. |  | toukokuu 1966 |  |
|  Yhdysvallat | Billboard Hot 100 | 36. |  |  |  |
|  Suomi |  | 37. |  | kesäkuu 1966 |  |
|  Yhdysvallat | Record World | 55. |  |  |  |
|  Yhdysvallat | Cashbox | 59. |  |  |  |
HMS Delfinen (1914)

| HMS Delfinen |
| --- | --- |
 HMS Delfinen

Aluksen vaiheet
Rakentaja:  Bergsunds Mekaniska Verkstads, Tukholma
Laskettu vesille:  2. huhtikuuta 1914
Palveluskäyttöön:  heinäkuu 1915
Poistui palveluskäytöstä:  1. lokakuuta 1930
Tekniset tiedot
Uppouma:  260 t (standardi) 370 t (sukelluksissa)
Pituus:  42,5 m
Leveys:  3,9 m
Syväys:  2,8 m
Koneteho:  2-akselinen, 2 x 6-sylinteristä Atlas SL -dieselmoottoria 1 000 hv 2 x sähkömoottoria 300 shp
Nopeus:  13,6 solmua (pinnalla) 9,4 solmua (sukelluksissa)
Miehistöä:  21
Aseistus
Aseistus:  2 x 45,7 cm M/04-12 -torpedoputkea 1 x 37 mm kan M/98
HMS Delfinen (runkonumerot D) oli Ruotsin laivaston vuonna 1915 valmistunut sukellusvene.
Valmistus

Alus tilattiin Tukholmasta Bergsunds Mekaniska Verkstads AB:lta ja se laskettiin vesille 2. huhtikuuta 1914. Alus liitettiin laivastoon heinäkuussa 1915.
Palvelus

Alus poistettiin palveluksesta 1. lokakuuta 1930 ja se myytiin romutettavaksi vuonna 1936.
Delfín (S61)

| Delfín |
| --- | --- |
 Delfín

Aluksen vaiheet
Rakentaja:  Navantia, Cartagena
Kölinlasku:  13. syyskuuta 1968
Laskettu vesille:  25. maaliskuuta 1972
Palveluskäyttöön:  3. toukokuuta 1973
Poistui palveluskäytöstä:  2003
Loppuvaihe:  museoitu
Tekniset tiedot
Uppouma:  860 t (pinnalla) 1 038 t (sukellus)
Pituus:  57,75 m
Leveys:  6,74 m
Syväys:  5,25 m
Koneteho:  1 600 shp
Nopeus:  12/15 solmua
Miehistöä:  50
Aseistus
Aseistus:  12 × 550 mm torpedoputkea
Delfín (runkonumero S61) oli Espanjan laivaston vuonna 1972 vesille laskettu Delfín-luokan sukellusvene.
Valmistus

Alus tilattiin Cartagenasta, missä köli laskettiin 13. elokuuta 1968. Alus laskettiin vesille 25. maaliskuuta 1972 ja otettiin palvelukseen 3. toukokuuta 1973.
Palvelus

Alus poistettiin palveluksesta vuonna 2003 ja museoitiin Torreviejaan Alicanteen.
Aatami & Beetami

| Aatami & Beetami |
| --- | --- |
Tyyli:  sketsisarja
Pääosissa:  Mikko Kivinen Miia Pajunen Heikki Silvennoinen
Alkuperämaa:   Suomi
Verkko:  Yle TV2
Esitetty:  24. lokakuuta – 26. joulukuuta 1997
Tuotantokausia:  1
Jaksoja:  10
Tuotanto
Käsikirjoittaja(t):  Mikko Kivinen Mikko Mattila Miia Pajunen Heikki Silvennoinen Heikki Vuento
Tuotantoyhtiö(t):  Yleisradio
Aiheesta muualla
IMDb 
Aatami & Beetami on suomalainen vuonna 1997 valmistunut sketsiviihdesarja. Sarja esitettiin Yle TV2 -kanavalla.
Sarjan päähenkilöt ovat pölynimurikauppias Aatami ja tämän vaimovainajan veli Beetami. Suurin osa ohjelmasta koostui kuitenkin irrallisista sketseistä.
Heikki Silvennoisen puhelinmonologissa hänen esittämänsä lentäjä soittaa humalassa vaimolle kotiin Kanarialta.
Sarjan tunnetuimpia sketsejä on Heikki Silvennoisen esittämä puhelinmonologi, jossa hän esittää lentäjää, joka soittaa humalassa vaimolle kotiin Kanarialta.
Aiheesta muualla

Yle Elävä arkisto: Aatami ja Beetami
Aarto

| Aarto |
| --- | --- |
Nimipäivä:   
– suomenkielinen:  12. lokakuuta
– ruotsinkielinen:  –
– ortodoksinen:  –
Muunnelmia:  Arto
Vastineita eri kielissä:  Artur, Arthur
Nimen alkuperä:  Artturi
Infobox OKNimi-testi OK: 
Aarto on suomalainen nimi, joka esiintyy sekä sukunimenä että miehen etunimenä. Nimi on Artturi-nimen kansanomainen muunnos. Aarton nimipäivä, 12. lokakuuta, on kuitenkin sama kuin Aarren.
Digi- ja väestötietoviraston tietojen mukaan nimi Aarto on Suomessa annettu 1900-luvun alusta vuoden 2019 loppuun mennessä 594 henkilölle, joista suurin osa on syntynyt vuosien 1920 ja 1960 välisenä aikana. Sukunimenä Aarto oli lokakuussa 2020 kaikkiaan 57 suomalaisella henkilöllä.
Tunnettuja Aartoja > Aarto etunimenä

Aarto Henttonen, The Creatures -yhtyeen kitaristi
Tunnettuja Aartoja > Aarto sukunimenä

Tuomas Aarto, suomalainen yritysjohtaja
Uuno Aarto (1894–1928), säveltäjä, sanoittaja ja näyttelijä
Abaša

Abašan sijainti Georgiassa.
Abašan kaupungin pääkatu.
Abaša (georg. აბაშა) on kaupunki Abašan piirikunnassa Samegrelo ja Zemo Svanetin alueella Georgiassa. Kaupunki on piirikuntansa keskus, ja siellä asui vuoden 2014 väestönlaskennan mukaan 4 941 asukasta. Abaša sijaitsee Tbilisistä Suhumiin johtavan rautatien varrella. Kaupungissa ovat syntyneet kirjailija Konstantine Gamsakhurdia ja taidemaalari Radiš Tordia.
Abašan kaupunki liitetään erityisesti neuvostokauden talouskokeiluun, jonka aloitti Georgian kommunistisen puolueen pääsihteeri Eduard Ševardnadze 1970-luvulla. Vuonna 1971 Ševardnadze ryhmitteli kaikki alueen maataloustuotantolaitokset, myös kolhoosin, saman hallinnon alle. Samaan aikaan kaikki maatöissä olevat saivat materiaalisia ja taloudellisia etuja. Kokeilu paransi alueen tilannetta ja johti tuotannon nopeaan kasvuun, vaikka Abašan piirikunta oli aiemmin ollut erittäin köyhää aluetta. Kokeilu oli Neuvostoliiton ensimmäinen yksityisyritys Leninin jälkeen. 1980-luvulla "Abašan kokeilua" laajennettiin eri puolille Georgiaa vaihtelevalla menestyksellä.
Aiheesta muualla

Kuvia tai muita tiedostoja aiheesta Abaša Wikimedia Commonsissa
Abd ar-Rahman II

Dirham Abd al Rahman II:n ajalta.
Abd ar-Rahman II oli neljäs Umaijadi-dynastiaan kuulunut Cordoban emiiri vuosina 822–852 isänsä Hakam I:n jälkeen.
Abd ar-Rahman osallistui isänsä hallintokaudella veriseen Toledon kapinan kukistamiseen, ja  peri isältään rauhoitetun valtakunnan, joka eli al-Rahmanin hallitusvuosina loisteliainta aikaansa. Emiiri suosi musiikkia ja muita taiteita, ja Ziryab-nimisestä muusikosta tuli jopa yksi hänen tärkeimpiä neuvonantajistaan. Myös sulttaanitar Tarub ja eunukki Nasr vaikuttivat voimakkaasti hallintoon ja vuosien mittaan kolmikon välinen kilpailu johti keskusvallan rappeutumiseen:Meridan kristityt nousivat kapinaan, samoin Toledon asukkaat. Ebron laakson vaikutusvaltainen Banu Quasi aiheutti emiirille hankaluuksia ja hän solmi diplomaattisuhteet Kaarle Kaljupään kanssa. Myös viikinkien ilmaantuminen vuonna 844 sai aikaan diplomaattista toimintaa: emiiri lähetti etevän Dzahdza Bekrin Tanskaan.
Abd ar-Rahman II kuoli 22. syyskuuta 852 ja häntä seurasi emiirinä hänen poikansa Muhammad I (852–886).
Jan Aarts

Johannes Godefridus (Jan) Aarts (28. helmikuuta 1937 Vlierden, Alankomaat – 26. tammikuuta 2022 Nijmegen, Alankomaat) oli hollantillaissyntyinen roomalaiskatolisen kirkon pappi, joka työskenteli Suomessa kirkon pappina vuosina 1966–2002 ja sitten 20 vuotta piispa Paul Verschurenin sijaisena eli yleisvikaarina ja viimeisen vuoden piispa Józef Wróbelin sijaisena ja hiippakunnan ekonomina.
Aarts opiskeli teologiaa Roomassa Gregoriana-yliopistossa 1961–1966, ja hänet vihittiin papiksi 1964. Verschurenin jälkeen jotkut odottivat hänestä Helsingin hiippakunnan seuraavaa piispaa, mutta piispaksi nimitettiin Wróbel. Piispa Wróbel erotti Aartsin 2002 ilman julkistettua syytä ja kielsi tätä oleskelemasta hiippakunnan alueella, jolloin tämä palasi kotimaahansa. Tapahtuma sai Suomessa runsaasti huomiota. Hollannissa hän työskenteli Pyhä sydämen sisarkunnan pappina ja kappalaisena 's-Hertogenboschin seurakunnassa. Piispa purki dekreetin 2007 ja pyysi anteeksi.
Aarts väitteli 1972 ensimmäisenä katolisena pappina suomalaisessa yliopistossa. Väitöskirjan aiheena oli Martin Lutherin virkakäsitys. Väitöskirja on usein siteerattu teos. Hän sai Suomen kansalaisuuden 1985.
Julkaisut

Die Lehre Martin Luthers über das Amt in der Kirche: Eine genetisch-systematische Untersuchung seiner Schriften von 1512 bis 1525.  (Väitöskirja)  Helsinki:  Luther-Agricola-seura, 1972.  ISBN 951-9047-00-X
Aarts, Jan & Jaanu-Schröder, Marjatta: Rukoilen sinua Jumala. Katolinen rukouskirja lapsille ja perheille.  Helsinki:  Katolinen tiedotuskeskus, Katekeettinen keskus, 1985.  ISBN 951-9386-23-8
Aarts, Jan (toim.): Paavi.  Helsinki:  Kirjaneliö, 1989.  ISBN 951-600-765-1
Aarts, Jan & Kuparinen, Maria (toim.): Terve Maria.  Helsinki:  Katolinen tiedotuskeskus, 1994.  ISBN 952-9627-00-9
Uskon Jumalaan: Mietteitä.  Helsinki:  Katekeettinen keskus, Pyhän Marian pappila [jakaja], 1994.  ISBN 952-9792-04-2